અગાઉના બે રમઝાન માસમાં દિલ્હીના જુદા જુદા વિસ્તારોમાં પાર્ટી દ્વારા ભોજન સામગ્રીનું વેચાણ કરવામાં આવ્યું હતું. પરંતુ હવે કોંગ્રેસ દ્વારા ઈફ્તારનો સિલસિલો પુન: શરૂ કરવામાં આવ્યો હોવાનું જણાય છે. સૂત્રોના મતે લઘુમતિ વિભાગે આ વર્ષે ઈફ્તારની શરૂઆત કરી હતી. ગત સપ્તાહે રાહુલ ગાંધીએ નદીમ જાવેદને કોંગ્રેસના લઘુમતિ વિભાગનું સુકાન સોંપ્યું હતું. રાહુલ ગાંધીનો સમય મળ્યા બાદ ઈફ્તારનું આયોજન 13 જૂનના કરવામાં આવ્યું. વિપક્ષના નેતાઓ સહિત પરંપરા મુજબ વિવિધ દેશોના દૂતાવાસોને પણ આમંત્રણ પાઠવવામાં આવ્યું છે.